সিউড়ির অঙ্গনওয়াড়ি কেন্দ্রে গরম জল গায়ে পড়ে আহত ৪ বছরের শিশু

সিউড়ি: সিউড়ির অঙ্গনওয়াড়ি কেন্দ্রে (Suri Anganwadi Centre) গরম জল গায়ে পড়ে আহত হল ৪ বছরের এক শিশু। ঘটনায় চরম উত্তেজনা বিরাজ করছে গোটা এলাকায়। বুধবার ঘটনাটি ঘটেছে নগরী গ্রাম পঞ্চায়েতের তালদিহি শিশুশিক্ষা কেন্দ্রে। বর্তমানে শিশুটির চিকিৎসা চলছে সিউড়ি সুপার স্পেশালিটি হাসপাতালে (Suri Super Speciality Hospital)। অভিযোগ, রাঁধুনি ডিম সিদ্ধ করার গরম জল ছুঁড়তেই গায়ে গিয়ে পড়ে শিশু কন্যাটির। শিশুটির নাম কণিকা মুর্মু। ঘটনার পর বেশ কয়েক ঘন্টা অঙ্গনওয়াড়ি কেন্দ্রের রাঁধুনিকে আটকে রাখে গ্রামবাসীরা। ঘটনাস্থলে পৌঁছেছে সিউড়ি থানার পুলিশ।

শিশুটির পরিবারের অভিযোগ, শিশুটিকে লক্ষ্য না করে ডিম সিদ্ধ করার গরম জল ছুঁড়ে দেয় অঙ্গনওয়াড়ির রাঁধুনি (Anganwadi Centre Worker)। তাতেই পুড়ে যায় শিশুটির শরীরের একাংশ। ঘটনার পর তড়িঘড়ি তাঁকে সিউড়ি সুপার স্পেশালিটি হাসপাতালে (Suri Super Speciality Hospital) নিয়ে যাওয়া হয় বর্তমানে শিশুটির চিকিৎসা চলছে। ঘটনার পরই উত্তেজনা ছড়িয়ে পড়ে ওই অঙ্গনওয়াড়ি কেন্দ্রে। বেশ কয়েক ঘন্টা ধরে আটকে রাখা হয় ওই অঙ্গনওয়াড়ি কেন্দ্রের দায়িত্বে থাকা রাঁধুনিকে। খবর পেয়ে ঘটনাস্থলে পৌঁছয় সিউড়ি থানার পুলিশ (Suri Police Station)। পুলিশ ওই রাঁধুনিকে আটক করে। যদিও এখনও পুলিশের কাছে কোনও অভিযোগ দায়ের করা হয়নি।

আরও পড়ুন: দুর্নীতির অভিযোগে গ্রেফতার সিপিআইএম পঞ্চায়েত প্রধান, ৫ দিনের পুলিশি হেফাজত

অন্যদিকে, অঙ্গনওয়াড়ি কেন্দ্রের রাঁধুনি পানমুনি হাঁসদা জানিয়েছেন, ‘আমি যখন গরম জলটা ফেলতে যাচ্ছিলাম সেইসময় বাচ্চাটা ছুটে চলে এসে আমার হাতে ধাক্কা দেয়। তাতেই হাত থেকে স্লিপ করে গরম জল বাচ্চাটির গায়ে পড়ে যায়।’

দেখুন অন্য খবর