ফের ভুল চিকিৎসার বলি গৃহবধূ? এবার হুলুস্থুল সিউড়ি হাসপাতালে

ওয়েব ডেস্ক: লাইকেশন করাতে এসে মর্মান্তিক পরিণতি হল রোগীর (Patient Death)। ঘটনাকে কেন্দ্র করে উত্তেজনা ছড়াল সিউড়ি সুপার স্পেশালিটি হাসপাতাল (Suri Super Speciality Hospital)। হাসপাতালের নিরাপত্তারক্ষী ও হাসপাতাল কর্মীদের উপর চড়াও হলেন রোগীর পরিজনেরা। অভিযোগ, রোগী সুস্থ থাকলেও তাঁকে একটি ওষুধ (Medicine) দেওয়া হয় এবং পাঁচ মিনিট পর নাক এবং মুখ দিয়ে রক্তক্ষরণ শুরু হয়। তারপরেই মৃত্যু হয় রোগীর। এমনকি পরিবারের দাবি, মৃত্যুর পরে রোগীকে দেওয়া ওষুধপত্র সরিয়ে ফেলেছে হাসপাতাল কর্তৃপক্ষ।

ভুল চিকিৎসায় রোগী মৃত্যুকে কেন্দ্র করে চাঞ্চল্য ছড়ালো সিউড়ি সুপার স্পেশালিটি হাসপাতালে। মৃতার নাম মামনি দলুই। জানা গিয়েছে, শুক্রবার সদাইপুর থানার অন্তর্গত দূলুপপুরের (Birbhum) ওই গৃহবধূ  লাইকেশন অপারেশন করার জন্য ভর্তি করা হন হাসপাতালে। গতকাল বিকেলে অপারেশনও করা হয় তাঁর। আজ ছুটি দিয়ে দেওয়ার কথা ছিল। কিন্তু সকালে যখন রোগীর পরিজনরা তাকে ছুটি করাতে আসেন, তখন তাঁকে একটি ওষুধ দেওয়া হয়। কিছুক্ষণ পর থেকেই নাক এবং মুখ দিয়ে রক্তপাত শুরু হয়। তড়িঘড়ি আইসিইউ-তে (ICU) ভর্তি করা হলে সেখানেই মৃত্যু হয় ওই গৃহবধূর।

আরও পড়ুন: কুলতলিতে ফের জোড়া বাঘের গর্জন! তড়িঘড়ি ছুটে গেলেন বনকর্মীরা

রোগীর মৃত্যু হলে তাকে দেওয়া ওষুধগুলি ও সরিয়ে ফেলা হয়েছে বলে অভিযোগ পরিবারের। ঘটনার পরই চাঞ্চল্য ছড়ায় হাসপাতাল চত্বরে। মৃত রোগীর পরিবারের লোক এসে বিক্ষোভ দেখাতে শুরু করেন। এমনকি হাসপাতালের কর্মীদের ওপরেও চড়াও হওয়ার অভিযোগ উঠেছে রোগীর পরিজনদের বিরুদ্ধে। খবর পেয়ে ঘটনাস্থলে আসেন সিউড়ি থানার আইসি সঞ্চয়ন ব্যানার্জী। পরিস্থিতি সামাল দিতে বিশাল পুলিশ বাহিনী এসে পৌঁছয়। ঘটনার তদন্ত শুরু করেছে পুলিশ।

দেখুন আরও খবর:

The post ফের ভুল চিকিৎসার বলি গৃহবধূ? এবার হুলুস্থুল সিউড়ি হাসপাতালে first appeared on KolkataTV.